**O dată-n viață ( poate simți)**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O dată-n viață poate simți

Că inima ta bate

Oh fugi de-aici, singurătate,

Și du-mă pe țărmuri fierbinți !

O dată-n viață descifrezi

A vieții tale hartă

Oh, suflet din văzduh înalt,eu realizez

Ce înseamnă a ta artă.

O dată-n viață fericit

Precum soare ce se joacă

Și cu noapte se împacă,

Sărut de foc în asfințit...

Oh, vai ! Sufletul mi-am liniștit.

Oh, vai ! Frigul tot s-a risipit.

Și mi-e drag de ce-am trăit,

Că-i balsam de voie bună

Că-i blestem de grea furtună,

Pacea-n gânduri mi-am găsit.

Căci eu am un talisman

Călăuză-n întuneric,

Și orice-i negru e himeric

Și orice-i vis e un ocean.

Un ocean de roze-n vânt

Tremurând cu-al lor veșmânt,

Lung prilej să simt căldura

Purității pe pământ.

Îmbătat de lungi coloane

Înflorite peste nori,

Preschimbat stau astăzi verde,

Înverzit de-a tale flori.

Cumva simt deja, știi bine

Că sufletu-mi legat de tine

Și acesta, ca o roză în văzduhul blând de necuprins

Va arde roșu ca amorul ce-a noastră șoaptă l-a aprins.